Z A P I S N I K
5. sjednice Vijeća Mjesnog odbora Resnik održane 14. listopada 2025. 
Zagreb, I. Resnik 48 s početkom u 18,00 sati

Nazočni članovi Vijeća:
Dario Hlebec, Dominik Žibrat, Iva Šunjić, Jelena Laco i Tijana Dusper.

Odsutni članovi Vijeća: 

Predsjedava gospodin Dario Hlebec, predsjednik Vijeća.

Zapisnik vodi: Jelena Laco, članica Vijeća

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Predsjednik Vijeća daje zapisnik 4. sjednice na verifikaciju.
Vijeće prihvaća tekst Zapisnika 4. sjednice Vijeća, bez izmjena.

Na prijedlog predsjednika Vijeće jednoglasno utvrđuje 


DNEVNI  RED

	1. 
	Plan malih komunalnih akcija Mjesnog odbora Resnik za 2026. godinu - donošenje zaključka

	2. 
	Prijedlog zaključka o osiguravanju sredstava za realizaciju Plana potreba za 2026

	3. 
	Prijedlog zaključka o redovnom korištenju prostora MS Resnik – UZOR

	4. 
	Zaključci o aktualnoj komunalnoj i prometnoj problematici – donošenje zaključaka

	5. 
	Pitanja, prijedlozi i obavijesti




Ad1. Plan malih komunalnih akcija Mjesnog odbora Resnik za 2026. godinu - donošenje zaključka

Na temelju provedene rasprave i razmatranja predloženog plana, Vijeće Mjesnog odbora Resnik donijelo je Plan malih komunalnih akcija Mjesnog odbora Resnik za 2026. godinu

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključak o Planu malih komunalnih akcija Mjesnog odbora Resnik za 2026. godinu - donošenje zaključka

(Zaključak se prilaže ovom zapisniku i njegov je sastavni dio.)



Ad2. Prijedlog zaključka o osiguravanju sredstava za realizaciju Plana potreba za 2026

Na temelju provedene rasprave i razmatranja predloženog plana, Vijeće Mjesnog odbora Resnik donijelo je Prijedlog zaključka o osiguravanju sredstava za realizaciju Plana potreba za 2026. godinu. 

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključak  o osiguravanju sredstava za realizaciju Plana potreba za 2026

(Zaključak se prilaže ovom zapisniku i njegov je sastavni dio.)

Ad3. Prijedlog zaključka o redovnom korištenju prostora MS Resnik – UZOR

Predsjednik Vijeća, Dario Hlebec napominje da je pristigao jedan zahtjev za redovno korištenje prostora od Udruge za zaštitu okoliša. S obzirom da Udruga već ima termin potrebno je samo produljenje istog.
Otvara raspravu:
[bookmark: _GoBack]
U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključak  o redovnom korištenju prostora MS Resnik – UZOR

(Zaključak se prilaže ovom zapisniku i njegov je sastavni dio.)

Ad4. Zaključci o aktualnoj komunalnoj i prometnoj problematici – donošenje zaključaka

Predsjednik Vijeća, Dario Hlebec napominje da je pristigao jedan zahtjev za izmještanje postojeće autobusne stanice i otvaranje kolnog ulaza na parcelu na adresi 1. Resnik 47, na k.č.. br. 4156/1, s ciljem omogućavanja pristupa vlasničkoj nekretnini. 
Nakon razmatranja predloženog zahtjeva Vijeće traži rješavanje zahtjeva uz dogovor o svim potrebnim radnjama za realizaciju izmještanja autobusne stanice u smjeru zapada, kako bi se osigurala funkcionalnost i sigurnost u prometu.

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključci  o aktualnoj komunalnoj i prometnoj problematici – donošenje zaključaka

(Zaključak se prilaže ovom zapisniku i njegov je sastavni dio.)

Ad5. Pitanja, prijedlozi i obavijesti

Vijećnici mjesnog odbora Resnik predlažu da se razmotri uređenje manjeg dječjeg igrališta na zemljištu k.č.br. 4002. Naglašavaju da donji dio Resnika trenutno nema adekvatnih sadržaja za najmlađe stanovnike, dok je dječji park u gornjem dijelu Resnika udaljen i nedostupan za djecu. Roditelji često moraju koristiti osobna vozila kako bi doveli djecu na igralište, zbog čega se vozila često parkiraju uz ogradu parka ili na nogostupu, što dodatno otežava prometnu sigurnost. Vijećnici mjesnog odbora Resnik ovaj prijedlog te njegovo razmatranje i realizaciju smatraju važnim za poboljšanje kvalitete života u Resniku. 

Mjesni odbor Resnik zaprimio je dopis, u kojem stanovnik Resnika iznosi problem koji nastaje zbog oborinskih voda, koje stvaraju poplavu u podrumskim prostorima njegove obiteljske kuće i ugrožavaju njegovu imovinu, uslijed jačeg oborinskog nevremena. U dopisu ističe nedostatak adekvatnog sustava odvodnje te navodi kako u njegovoj ulici odvodnja uopće nije niti izvedena. Vijećnici mjesnog odbora Resnik traže mišljenje u vezi s mogućnošću postavljanja zaštitnog graničnika ili nekog drugog rješenja za sprječavanje štete na imovini. Vijećnici mjesnog odbora Resnik će poduzeti sve potrebne korake, uključujući i nadležna tijela, s ciljem pronalaska rješenja ovog problema. 

Vijećnici mjesnog odbora Resnik predlažu da se razmotri zahtjev za odobrenje angažmana jedne osobe koja će obavljati funkciju domara za potrebe Mjesnog odbora Resnik, s ciljem da se osigura sigurnost, redovitost i pravovremeno izvršavanje radnji potrebnih za rad i održavanje prostora. Također predlažemo da se angažira osoba s nižim primanjima, uključujući umirovljenike ili osoba kojoj bi ova naknada bila od koristi i koja bi obavljala sljedeće zadatke i bila na raspolaganju za: 
- otključavanje i zaključavanje prostora 
- povremenu kontrolu i nadzor prostora 
- manji popravci i tehničke radnje 
- ostale pomoćne radnje 
Sukladno tome, predlaže se da za obavljanje ovih dužnosti definira određena mjesečna naknada.
 
Predsjednik Vijeća Dario Hlebec izvještava nazočne vijećnike s radom između dviju sjednica.
Budući da nije bilo više pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Sjednica je završila u 19:00 sati.

KLASA: 024-08/25-003/1814
URBROJ: 251-13-11-5/006-25/2
Zagreb, 14. listopada 2025.

Zapisnik uredila:
Jelena Laco

Predsjednik
Vijeća Mjesnog odbora Resnik

Dario Hlebec


Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18 i 23/18, 3/20, 3/21, 11/21 – pročišćeni tekst i 16/22) Vijeće Mjesnog odbora Resnik, na 5. sjednici, 14. listopada 2025., donijelo je

Plan malih komunalnih akcija
Mjesnog odbora Resnik za 2026. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Resnik, a koji nisu obuhvaćeni drugim programom.
2. Planirana sredstva za financiranje radova iz točke 1. ovog Plana iznose ukupno 83.000,00 eura.
3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).
4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2026., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.
6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.
7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2026.
KLASA: 024-08/25-003/1814
URBROJ: 251-13-11-5/006-25-3
Zagreb, 14. listopada 2025.

Predsjednik Vijeća
Mjesnog odbora Resnik

Dario Hlebec




Na temelju članka 99.  Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst, 16/22) Vijeće Mjesnog odbora Resnik na 5. sjednici 14. listopada 2025. donijelo je 

Z A K L J U Č A K
o osiguravanju sredstava za realizaciju Plana potreba za aktivnostima, programima i projektima unapređenja kvalitete života građana Mjesnog odbora Resnik za 2026. godinu

1. Vijeće Mjesnog odbora Resnik predlaže da se u narednom proračunsko razdoblju za 2026. osiguraju sredstva za realizaciju Plana potreba za aktivnostima, programima i projektima unapređenja kvalitete života građana Mjesnog odbora Resnik u 2026.  u iznosu od 3.000,00 eura.
2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.



KLASA:024-08/25-003/1814
URBROJ:251-13-11-5/006-25-4
Zagreb, 14. listopada 2025. 



Predsjednik Vijeća
Mjesnog odbora Resnik

   Dario Hlebec




	Na temelju članka 7. Zaključka o prostorima mjesne samouprave (Službeni glasnik Grada Zagreba 26/25) i članka 38. Pravila Mjesnog odbora Resnik, Vijeće Mjesnog odbora Resnik na 5. sjednici, 14. listopada 2025., donijelo je


Z A K L J U Č A K
o  povremenom korištenju prostora MS Resnik
za potrebe sastanaka


1. Udruzi za zaštitu okoliša –UZOR odobrava se povremeno korištenje prostora, dvorane, u objektu Mjesnog odbora Resnik, I Resnik 48, u  terminu: svaka srijeda u mjesecu u vremenu od 18:00 do 20:00 sati  i teče od 14. listopada 2025. do 14. listopada 2026.

2. Prostor iz točke 1. ovog zaključka, Udruga za zaštitu okoliša - UZOR  koristiti će bez naknade.

3. Korisnik se obvezuje da će postupati s pažnjom dobrog gospodara u korištenju prostora, što uključuje čišćenje i pospremanje prostora nakon korištenja. 

4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, Područni odsjek Centar II (Maksimir, Peščenica – Žitnjak i Trnje) izdat će odobrenje o korištenju, a u skladu s ovim zaključkom.



KLASA: 024-08/25-003/1814
URBROJ: 251-13-11-5/006-25-5
U Zagrebu, 14. listopada 2025.


Predsjednik Vijeća
Mjesnog odbora Resnik

Dario Hlebec




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Resnik na 5. sjednici, 14. listopada 2025, donijelo je



[bookmark: _Hlk129851635]Z A K L J U Č A K
o izmještanju autobusne stanice I. Resnik 47

1. Vijeće Mjesnog odbora Resnik predlaže Vijeću Gradske četvrti Peščenica-Žitnjak da hitno zatraži stručni očevid i u okviru svoje nadležnosti pokrene postupak: 

· za izmještanje postojeće autobusne stanice i otvaranje kolnog ulaza na parcelu I. Resnik 47, na k.č. 4156/1, s ciljem omogućavanja pristupa vlasničkoj nekretnini.

2. Nakon razmatranja predloženog zahtjeva Vijeće traži rješavanje zahtjeva uz dogovor o svim potrebnim radnjama za realizaciju izmicanja autobusne stanice u smjeru zapada, kako bi se osigurala funkcionalnost i sigurnost u prometu.
 
3. Ovaj zaključak dostavit Vijeću Gradske četvrti Peščenica-Žitnjak na daljnje postupanje. 


KLASA:024-08/25-003/1814
URBROJ:251-13-11-5/006-25-6
Zagreb, 14. listopada 2025.

Predsjednik Vijeća
Mjesnog odbora Resnik 

Dario Hlebec



